ТОП 3 на съвременните модификации на съветски оръжия - Russia Beyond България
ТОП 3 на съвременните модификации на съветски оръжия
Повишена мощност, прецизност и далекобойност – какви са днес легендарните съветски пистолети "Макаров", СКС и СВД на фона на появата на съвременните технологии.
Да превърнеш СКС в Benelli M4
В средата на януари съветската компания FAB Defense обяви, че пуска в продажба нов тунинг на съветската самозарядна карабина "Симонов" (СКС – най-популярната винтовка на гражданския пазар в Русия), който фактически превръща съветския ветеран в съвременен италиански Benelli M4, който е на въоръжение в специалните части на САЩ.
Оръжието е с ново шаси, което се произвежда под названието М4 SKS. Направено е от усилен полимер със сгъваем приклад от карабина M4.
Производителят предлага на пазара три варианта на шасито:
Вариант с приклад с амортизатор;
Класическа версия със сгъваем приклад
Вариант с приклад регулируем задтилък
Новата карабина е с удобна пистолетна дръжка, шина Пикатини (която по-рано не можеше да се инсталира на СКС) и удобен бутон за сваляне на пълнителя.
Цената на модификацията на винтовката СКС на пазара в САЩ, Европа и Русия е от $200 до $300 в зависимост от разцветката, комплектацията и дилъра.
Прероденият "Макаров" – П-М18
Честно казано, това е тунингована версия на съветския "Макаров", запазила конструктивните особености на легендарния пистолет. Хората, които са държали "Макаров" в ръце, знаят колко е груб и неудобен за употреба по съвременните стандарти. Затова конструкторите на П-М18 са заменили редица материали, използвали са съвременни полимери и са подобрили ергономиката на оръжието.
На пазара се предлагат две версии – спортна и травматична. Разликата е в устройството на цевта и калибъра на боеприпаса. Спортният вариант работи със стандартни боеприпаси за "Макаров" с калибър 9х18 мм, а травматичният – с 10х23Т с каучукуви куршуми с тегло 0,7 г.
Според производителя рамата и затвора са от хромирана стомана с повишени защитни свойства. Променени са и прицелните споразумения, увеличено е и назъбването на страничните ръбове на задната част на затвора, има и назъбване от преди, което прави хвата по-надежден и по-удобен при плъзгането на затвора назад. Разработчиците са усъвършенствали и спусъка, като са го поставили на отделна ос и са намалили хода му.
Всички разновидности на пистолета използват стандартен пълнител от "Макаров".
Прероденият СВД – карабината СК-16
Проектът СК-16 е не просто модификация, а качествено развитие на съветската снайперска винтовка "Драгунов". Външно новата винтовка по-скоро прилича на футуристично оръжие от компютърна игра, а не на реална бойна фронтова винтовка.
В проекта СК-16 са използвани редица оригинални идеи на руския военно-промишлен комплекс. Сред тях са изменената конструкция на цевната кутия. Новият агрегат вече е разделен на две части, както е при всички съвременни чуждестранни пушки. В "горната" част вече са разположени елементи с водачи за цевта и затвора, а в "долната" част са "неходовите" елементи на оръжието – ударно-спусковият механизъм, кутията за пълнителя и т.н. Благодарение на това решение прицелните приспособления на винтовката вече не губят от точността си след няколко изстрела.
Оръжието работи с боеприпаси с натовски калибър 7,62х51 мм. Дулото е прикрито от многоъгълна метална цев с перфорации и има правоъгълна кутия, в която са поместени основните агрегати и някои други части.
Карабината е и с променен отвод за барутните газове след изстрел, които по-рано влияеха негативно върху точността на стрелбата.
Авторите на проекта твърдят, че винтовката използва отвода за газовете за работа на автоматиката с помощта на специално надулно устройство. Блокът е разположен на дулния срез на цевта, което осигурява правилна работа на механизмите без проблеми, свързани с излишни вибрации на цевта, докато куршумът преминава през нея.
Цевта и затворната група са подвижни. При изстрел, под влиянието на отката, те се отместват назад. Благодарение на това оръжието получава импулс, който се отразява положително върху стабилността по време на стрелбата, а оттам и на точността на огъня.
Разберете и какво може да прави най-новият пистолет "Лебедев", надминаващ легендарния "Макаров"!